דניס שרדר

דניס מייק שרודר (בגרמנית: Dennis Mike Schröder; נולד ב-15 בספטמבר 1993) הוא כדורסלן גרמני המשחק בעמדת הרכז בקליבלנד קאבלירס מליגת ה-NBA ובנבחרת גרמניה.

תחילת הקריירה
שרודר, בן לאב גרמני ואם מגמביה, התעניין עד גיל 11 בסקייטבורד, החל לשחק כדורסל באופן מקצועני בקבוצת איי ג'י בראונשווייג ששיחקה בליגה השלישית ומשמשת כקבוצת משנה של ניו יורקר פנטום בראונשווייג מליגת העל הגרמנית בכדורסל (הקבוצה שינתה מאז את שמה לבאסקטבול לוון בראונשווייג). בעונתו הראשונה בקבוצה, עונת , רשם ממוצעים של 7.8 נקודות, 2.1 אסיסטים ו-1.6 ריבאונדים. בעונתו השנייה החל שרדר את פריצתו כשקלע 17.8 נקודות ומסר 6.7 אסיסטים בממוצע ב-23 משחקיו בעונה הסדירה. בעונה זו שיחק גם 30 משחקים בליגה הראשונה עבור ניו יורקר פנטום בראונשווייג וקלע 2.3 נקודות ומסר 0.7 ריבאונדים ב-8 דקות למשחק. בעונה הבאה, עונת , קיבל שרודר דקות משחק משמעותיות יותר בניו יורקר פנטום ותפוקתו עלתה בהתאם: הוא רשם ממוצעים של 12 נקודות, 3.2 אסיסטים ו-2.5 ריבאונדים ב-25 דקות. שרדר נבחר לשחקן המשתפר של העונה ולשחקן הגרמני הצעיר המצטיין של העונה בליגה הגרמנית הראשונה.

ב-2013 השתתף שרודר בנייקי הופ סאמיט, ולאחריו החליט להעמיד את עצמו לבחירה בדראפט ה-NBA של שנת 2013.

הקריירה ב-NBA
אטלנטה הוקס
בדראפט, שהתקיים ב-27 ביוני 2013, נבחר שרודר במקום ה-17 על ידי אטלנטה הוקס. ב-11 ביולי חתם על חוזה בקבוצה ושיחק במדיה בליגת הקיץ של ה-NBA. בין 4 ל-16 בדצמבר 2013 הוקצה שרודר לקבוצת בייקרספילד ג'אם מליגת הפיתוח של ה-NBA ולאחר מכן חזר לאטלנטה. בסך הכל רשם שרודר בעונתו הראשונה ב-NBA 49 משחקים, בהם שיחק 13.1 דקות, קלע 3.7 נקודות ומסר 1.9 אסיסטים. בפלייאוף רשם שרודר 7 דקות בסך הכל.

שרודר שיחק בליגת הקיץ גם בקיץ 2014, אך בעונת 2014/2015 שרדר הפך למשמעותי יותר עבור קבוצתו. הוא הפך לרכז המחליף של אטלנטה וב-10 אף פתח בחמישייה, בעקבות היעדרו בשל פציעה של הרכז הפותח ג'ף טיג. בתקופה זו רשם שרודר שיא קריירה בנקודות ובאסיסטים, עם דאבל-דאבל של 24 נקודות ו-10 אסיסטים בהפסד קבוצתו 91-86 ללוס אנג'לס לייקרס ב-15 במרץ 2015. שרודר השתתף גם ב במסגרת סוף שבוע האולסטאר. בסך הכל רשם שרדר בעונה זו 77 משחקים בהם שיחק 19.7 דקות, קלע 10 נקודות ומסר 4.1 אסיסטים. קבוצתו אטלנטה סיימה את העונה הסדירה עם המאזן הטוב ביותר במזרח.

בשל מעברו של טיג לאינדיאנה, היה שרודר לרכז הפותח של אטלנטה החל מעונת 2016/2017. הוא העלה את ממוצעיו ל-17.9 נקודות ו-6.3 אסיסטים, ובפלייאוף העלה רמה נוספת, וקלע 24.7 נקודות למשחק במדי ההוקס. בעונה שלאחר מכן קלע 19.4 נקודות למשחק, אך ההוקס סיימו במקום ה-15 במזרח.

אוקלהומה סיטי ת'אנדר
ב-25 ביולי 2018, הועבר שרודר בטרייד לאוקלהומה סיטי ת'אנדר ביחד עם מייק מוסקלה, בתמורה לכרמלו אנתוני ובחירת סיבוב ראשון בדראפט 2022. בעונת  הצטיין עם ממוצעים של 18.9 נקודות ו-4.0 אסיסטים למשחק, וסיים במקום השני בהצבעות לפרס השחקן השישי של העונה ב-NBA, אחרי הזוכה מונטרז הארל.

לוס אנג'לס לייקרס
ב-18 בנובמבר 2020 הועבר בטרייד ללוס אנג'לס לייקרס, תמורת דני גרין וג'יידן מקדניאלס.

 בוסטון סלטיקס 
ב-10 באוגוסט 2021 הסכימו שרודר ובוסטון סלטיקס על חוזה חריגה של 5.9 מיליון דולר.

 יוסטון רוקטס 
ב-10 בפברואר 2022 הועבר בטרייד עם אנס פרידום וברונו פרננדו ליוסטון רוקטס תמורת דניאל תייס.

 חזרה ללוס אנג'לס לייקרס  
ב-16 בספטמבר 2022 חזר שרודר ללוס אנג'לס לייקרס וחתם לעונה אחת.

 טורונטו וברוקלין  
ב-30 ביוני 2023 חתם לשנתיים בטורונטו ראפטורס.

ב-8 בפברואר 2024 הועבר בטרייד לברוקלין נטס עם תדאוס יאנג תמורת ספנסר דינווידי.

 גולדן סטייט ווריורס 
ב-15 בדצמבר 2024 עבר בטרייד לגולדן סטייט ווריורס.

בנבחרת גרמניה
שרדר הוביל את נבחרת גרמניה בכדורסל לזכייה בגביע העולם בכדורסל 2023 וביורובאסקט 2025, בו זכה גם בתואר ה-MVP.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   אטלנטה  49  0  13.1  0.383  0.238  0.674  1.2  1.9  0.3  0.0  3.7   אטלנטה  77  10  19.7  0.427  0.351  0.827  2.1  4.1  0.6  0.1  10.0   אטלנטה  80 6  20.3  0.421  0.322  0.791  2.6  6.3 0.9  0.1  11.0   אטלנטה  79  78 31.5  0.451  0.340  0.855  3.1  6.3 0.8  0.2  17.9   אטלנטה  67  67  31.0  0.436  0.290  0.849  3.1  6.2  1.1 0.1  19.4   אוקלהומה  79  14  29.3  0.414  0.341  0.819  3.6 4.1  0.8  0.2  15.5   אוקלהומה  65  2  30.8  0.469 0.385  0.839  3.6 4.0  0.7  0.2  18.9   לייקרס  61  61  32.1 0.437  0.335  0.848  3.5  5.8  1.1 0.2  15.4   בוסטון  49  25  29.2  0.440  0.349  0.848  3.3  4.2  0.8  0.1  14.4   יוסטון  15  4  26.9  0.393  0.328  0.872 3.3  5.9  0.8  0.2  10.9   לייקרס  66  50  30.1  0.415  0.329  0.857  2.5  4.5  0.8  0.2  12.6ברוקלין292532.00.4240.4120.7973.56.00.60.314.6 קריירה   767  375  27.3  0.434  0.342  0.836  2.9  4.8  0.8  0.1  14.0

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   אטלנטה  2  0  3.5  1.000  1.000  0.000  1.0  0.0  0.0  0.0  2.5   אטלנטה  16 0  18.1  0.386  0.235  0.857 1.8  3.9  0.6  0.0  9.0   אטלנטה  10  0  19.1  0.452  0.343  0.846  1.9  3.6  0.4  0.1  11.7   אטלנטה  6  6 35.2 0.455 0.425 0.838  2.3  7.7 1.2 0.0  24.7   אוקלהומה  5  0  30.2  0.455 0.300  0.722  3.2  3.4  0.8  0.0  13.8   אוקלהומה  7  0  32.4  0.404  0.289  0.800  3.7 3.6  0.6  0.1  17.3   לייקרס  6  6 32.7  0.400  0.308  0.846  3.0  2.8  1.0  0.2 14.3   לייקרס  16 3  26.1  0.398  0.333  0.821  1.9  2.9  1.0  0.2 7.4 קריירה   68  15  24.9  0.420  0.325  0.823  2.3  3.7  0.7  0.1  11.9

קישורים חיצוניים

 עמוד השחקן באתר ה-NBA



הערות שוליים

קטגוריה:כדורסלנים גרמנים
קטגוריה:כדורסלני נבחרת גרמניה
קטגוריה:כדורסלני לובן בראונשווייג
קטגוריה:כדורסלני אטלנטה הוקס
קטגוריה:כדורסלני בייקרספילד ג'אם
קטגוריה:כדורסלני אוקלהומה סיטי ת'אנדר
קטגוריה:כדורסלני לוס אנג'לס לייקרס
קטגוריה:כדורסלני בוסטון סלטיקס
קטגוריה:כדורסלני יוסטון רוקטס
קטגוריה:כדורסלני טורונטו ראפטורס
קטגוריה:כדורסלני ברוקלין נטס
קטגוריה:כדורסלני גולדן סטייט ווריורס
קטגוריה:בחירות דראפט של אטלנטה הוקס
קטגוריה:נושאי דגל גרמניה באולימפיאדה
קטגוריה:גרמנים שנולדו ב-1993
קטגוריה:כדורסלנים באולימפיאדת פריז (2024)